| Hjem > Sikkerhet # Viktige sikkerhetsinstruksjoner Restriksjoner på kopiering Les gjennom alle disse instruksjonene og følg alle advarslene og instruksjonene som skanneren er merket med. I dette dokumentet angir advarsler, forsiktighetsregler og merknader følgende: Advarsler
må følges nøye for å unngå personskade.
Forsiktighetsregler
må overholdes for å unngå å skade utstyret
Merknader
inneholder viktig informasjon og nyttige tips om bruk av produktet
Plasser skanneren så nær datamaskinen at den nås av grensesnittkabelen med god margin. Ikke plasser eller oppbevar skanneren eller vekselstrømadapteren utendørs eller nær store mengder smuss eller støv, vann eller varmekilder, eller på steder utsatt for støt, vibrering, høye temperaturer eller høy fuktighet, sterke lyskilder eller raske endringer i temperatur eller fuktighet. Ikke bruk skanneren med våte hender. Plasser skanneren og vekselstrømadapteren nær et strømuttak der adapteren lett kan kobles fra. Forsiktig:
Kontroller at vekselstrømledningen oppfyller lokale sikkerhetskrav.
Ledningen må plasseres slik at den ikke utsettes for slitasje, kutt, knekk, bøying og floking. Ikke plasser gjenstander oppå ledningen, og sørg for at vekselstrømadapteren eller ledningen ikke blir tråkket på eller kjørt over. Vær spesielt oppmerksom på at ledningen må være rett i endene og der den går inn i vekselstrømadapteren. Bruk bare vekselstrømadapteren som følger med skanneren. Bruk av en annen adapter kan forårsake brann, elektrisk støt eller skade. Vekselstrømadapteren er utformet for bruk med den skanneren som den leveres med. Ikke bruk den med annet elektrisk utstyr med mindre dette er angitt. Bruk bare den typen strømkilde som er angitt på etiketten på vekselstrømadapteren, og bruk alltid strømforsyning direkte fra et standard strømuttak i hjemmet med en vekselstrømadapter som tilfredsstiller relevante lokale sikkerhetsstandarder. Når du kobler produktet til en datamaskin eller annet utstyr med en kabel, må du kontrollere at kontaktene står riktig vei. Det er bare én riktig måte å koble til kontaktene på. Hvis en kontakt blir koblet til feil vei, kan begge enhetene som kobles sammen med kabelen bli skadet. Unngå å bruke uttak på samme krets som kopimaskiner eller luftesystemer som slås av og på regelmessig. Hvis du bruker en skjøteledning med skanneren, må du kontrollere at den totale mengden merkestrøm (ampere) for enhetene som er koblet til skjøteledningen, ikke overskrider tillatt merkestrøm for ledningen. Kontroller også at den totale merkestrømmen (ampere) for alle enhetene som er koblet til vegguttaket, ikke overskrider tillatt merkestrøm for vegguttaket. Ikke skru fra hverandre, endre eller forsøk å reparere vekselstrømadapteren, skanneren eller eventuelt tilleggsutstyr på egen hånd, bortsett fra slik det er forklart i skannerens håndbøker. Ikke stikk gjenstander inn i noen åpninger, da de kan komme nær farlige spenningspunkter eller kortslutte deler. Vær oppmerksom på faren for elektrisk støt. Hvis det oppstår skade på pluggen, skal ledningssettet skiftes ut, eller forhør deg med en kvalifisert elektriker. Hvis det finnes sikringer i pluggen, se til at de skiftes med sikringer i riktig størrelse og verdi. Under følgende forhold må du koble fra skanneren og vekselstrømadapteren, og få utført service hos kvalifisert personell: Hvis vekselstrømadapteren eller pluggen er skadet, hvis det er kommet væske inn i skanneren eller vekselstrømadapteren, hvis du har mistet skanneren eller vekselstrømadapteren i gulvet, kabinettet er skadet, eller hvis skanneren eller vekselstrømadapteren ikke fungerer normalt eller viser en markert endring i ytelse. (Ikke juster kontroller som ikke er beskrevet i driftsinstruksjonene.) Koble fra skanneren og vekselstrømadapteren før du rengjør enhetene. Rengjør kun med en fuktig klut. Ikke bruk rengjøringsmidler i væske- eller sprayform. Hvis det er lenge til neste gang du skal bruke skanneren, må du passe på å koble vekselstrømadapteren fra strømuttaket. ## Restriksjoner på kopiering Overhold følgende begrensninger for å sikre ansvarlig og lovlig bruk av skanneren. Kopiering av følgende er forbudt ved lov: Pengesedler, mynter, omsettelige verdipapirer utstedt av offentlige myndigheter, statsobligasjoner og andre verdipapirer utstedt av det offentlige Ubrukte frimerker, forhåndsfrankerte postkort og andre offisielle, frankerte gjenstander med gyldig porto Statsutstedte verdistempler og verdipapirer utstedt etter særlig juridisk prosedyre Utvis forsiktighet ved kopiering av følgende: Omsettelige verdipapirer utstedt av private (aksjebrev, omsettelige gjeldsbrev, sjekker og annet), månedskort, billetter og annet Pass, førerkort, egnethetsgarantier, kjøresedler, matkuponger, billetter og annet. Obs!
Det kan også være forbudt ved lov å kopiere disse dokumentene.
Ansvarlig bruk av opphavsrettslig beskyttet materiale Skannere kan misbrukes til ulovlig kopiering av opphavsrettslig beskyttet materiale. Dersom du ikke handler etter råd fra en kompetent jurist, må du utvise aktsomhet og sørge for å innhente tillatelse fra den som innehar opphavsretten før du kopierer offentliggjort materiale. Til toppen av siden |